stanford-oval/wikipedia huggingface dataset:
Painonnosto kesäolympialaisissa 2020 – miesten 73 kg
Karsinnat

Olympialaisiin pääsee 14 urheilijaa. Kahdeksan urheilijaa valitaan IWF:n maailmanlaajuisen rankingin perusteella. Viisi urheilijaa valitaan maanosien (Aasia, Afrikka, Amerikka, Eurooppa, Osenia) sisäisten rankingien perusteella siten, että maanosasta pääsee yksi urheilija olympialaisiin. Rankingit tarkastetaan 30. huhtikuuta 2021. Viimeinen paikka on varattu joko isäntämaa Japanille tai se täytetään erillisellä kutsulla. Yhdestä maasta saa osallistua korkeintaan yksi urheilija yhteen painoluokkaan. Samoin yhdestä maasta saa osallistua korkeintaan neljä urheilijaa yhden sukupuolen painoluokkiin maailmanlaajuisten rankingin perusteella. Maanosien paikoista saa osallistua korkeintaan kolme urheilijaa yhden sukupuolen painoluokkiin.
Karsinnat > Olympialaisiin pääsevät urheilijat

| Karsintatapa | Paikat | Urheilija |
| --- | --- | --- |
| Maailmanranking | 8 |  Shi Zhiyong (CHN) |
| Maailmanranking | 8 |  Clarence Cummings (USA) |
| Maailmanranking | 8 |  Bozhidar Andreev (BUL) |
| Maailmanranking | 8 |  Julio Mayora (VEN) |
| Maailmanranking | 8 |  Briken Calja (ALB) |
| Maailmanranking | 8 |  Karem Ben Hnia (TUN) |
| Maailmanranking | 8 |  Masanori Miyamoto (JPN) |
| Maailmanranking | 8 |  Marin Robu (MDA) |
| Aasia | 1 |  Rahmat Erwin Abdullah (INA) |
| Afrikka | 1 |  Abderrahim Moum (MAR) |
| Amerikka | 1 |  Jorge Cárdenas (MEX) |
| Eurooppa | 1 |  David Sánchez (ESP) |
| Oseania | 1 |  Brandon Wakeling (AUS) |
| Isäntämaa/kutsu | 1 |  Mahmoud Al-Humayd (KSA) |
Kilpailu

| Sijoitus | Nimi | Valtio | Tempaus> 1. | Tempaus> 2. | Tempaus> 3. | Tempaus> Tulos | Työntö> 1. | Työntö> 2. | Työntö> 3. | Työntö> Tulos | Yhteistulos |
| --- | --- | --- | --- | --- | --- | --- | --- | --- | --- | --- | --- |
1.: 
2.: 
3.: 
4.: 
5.: 
6.: 
7.: 
8.: 
9.: 
10.: 
11.: 
12.: 
13.: 
14.:
Panamax

Kaksi laivaa Mirafloresin sululla näyttävät melkein koskettavan sulkukammion seiniä.
Panamax-tyyppiseksi kutsutaan laivaa, joka mahtuu kulkemaan Panaman kanavan suluista. Laivan suurimman koon määrää sulkukammioiden koko ja kanavan syvyys. Koska Panaman kanava on paljon käytetty laivareitti, ovat Panamax-säännöt merkittävä tekijä laivojen suunnittelussa. Monet alukset rakennetaan tarkalleen suurimpaan sallittuun kokoon.
Mitat

Panamax-mitat määräytyvät ensisijaisesti kanavan sulkukammioiden koon mukaan. Jokainen kammio on 320,0 metriä pitkä, 33,53 metriä leveä ja 25,9 metriä syvä. Tässä olevat mitat ovat ajalta ennen kanavan laajennusta vuonna 2016. Käytettävissä olevan tilan pituus sulkukammiossa on 304,8 metriä (366 m on uusi max pituus laajennuksen jälkeen). Balboassa oleva Americas-silta määrää aluksen suurimman mahdollisen kokonaiskorkeuden. Sen vapaa korkeus vedenpinnasta on keskijänteen kohdalla 61,3 metriä nousuveden aikaan.
Panaman kanavan kautta kulkevien alusten suurimmat sallitut mitat ovat
Kokonaispituus 294,1 m.
Leveys 32,3 m.
Syväys 12,0 m; lastimerkin tropiikkilastivesiviiva makeassa vedessä. Gatúninjärven veden tiheys 29,4°C lämpötilassa on 0,9954 g/cm3. Veden suolaisuus ja lämpötila vaikuttavat sen tiheyteen ja siihen miten syvällä laiva vedessä ui.
Korkeus 57,91 m mitattuna vesiviivasta aluksen korkeimpaan kohtaan.
Sallittua mittaa korkeammat laivat, enintään 62,5 m:n korkeuteen asti, saavat kulkea kanavassa kunhan alittavat Americas-sillan vuoroveden ollessa matalalla. Myös laivojen, joiden leveys on korkeintaan 32,61 m sallitaan kulkea kanavassa, jos niiden syväys on tiettyjen ehtojen mukainen. Lisäksi voidaan erikoisluvalla sallia pituudeltaan ja leveydeltään ylisuurten alusten kulku, kun mitan ylitys on sulkukammion seiniä korkeammalla. Jos Gatúninjärven vesi on poikkeuksellisen matalalla, voi Panaman kanavahallinto (ACP, Autoridad del Canal de Panamá) rajoittaa suurinta sallittua syväystä.
Panamax-säännöissä on määräyksiä myös kiinnitysvarusteista, koska laivoja hinataan suluissa kanavan molemmilla sivuilla kulkevilla vetureilla (englanniksi virallisesti locomotive, epävirallisesti mule). Lisäksi vaaditaan että komentosillalta näkee vedenpinnan pisteessä, joka on aluksen keulasta aluksen pituuden verran edempänä.
Vaikutus tonnistoon

Panamax on edelleen merkittävä tekijä laivojen suunnittelussa. Lukuisat laivat rakennetaan tarkalleen sen sallimiin mittoihin, jotta alus voi kuljettaa suurimman mahdollisen lastin.
Post Panamax -laivoiksi kutsutaan laivoja, joiden mitat ovat sallittuja suuremmat. Tällainen alus ei siis voi kulkea Panaman kanavassa. Monet konttilaivat ja tankkilaivat kuuluvat tähän ryhmään. Myös Yhdysvaltain laivaston suurimpien alusten on mahdotonta sopia kanavan sulkuihin. Monet uudet loistoristeilijät ovat myös liian suuria Panaman kanavaan.
Sub Panamax -nimitystä käytetään joskus edellisen vastakohtana. Sillä tarkoitetaan Panamax-säännöt täyttävää alusta.
Sulkujen suurentaminen

Panaman kanavan sulkujen suurentamista on ehdoteltu 1940-luvulta lähtien helpottamaan ruuhkia ja mahdollistamaan suurempien laivojen kulun. Kanavan laajennus valmistui vuonna 2016.
Aiheesta muualla

Wikimedia Commonsissa on kuvia tai muita tiedostoja aiheesta .
Max-kokoiset alustyypit
Aframax
Baltimax
Chinamax
Dunkirkmax
Handymax
Japanamax
Kamsarmax
Malaccamax
Medimax
Newcastlemax
Panamax
Saimax
Seawaymax
Setouchmax
Suezmax
Supramax
B-Max
C-Max
P-Max
Q-Max
V-Max
Pavel Ermolinskij

| Pavel Ermolinskij |
| --- | --- |
 Ermolinskij vuonna 2010.
Henkilötiedot
Koko nimi:  Pavel Ermolinskij
Syntynyt: 25. tammikuuta 1987 (ikä 37)
Kansalaisuus:   Islanti
Koripalloilija
Pelipaikka:  Pieni laitahyökkääjä
Pituus:  202 cm
Pelaajaura
Seurajoukkueet
2001–2002 2002–2003 2003–2004 2004–2008 2005–2007 2007–2008 2008–2009 2009–2010 2010–2011 2011–2012 2012–2013 2013–:  UMF Skallagrímur KR Reykjavík JA Vichy CB Málaga → CB Axarquía → CB Ciudad de Huelva UB La Palma Cáceres KR Reykjavík Sundsvall Dragons Norrköping Dolphins KR Reykjavík
Maajoukkueet
:   Islanti
Aiheesta muualla
FIBA
Pavel Ermolinskij (s. 25. tammikuuta 1987) on islantilainen koripalloilija.
Ermolinskij on pelannut Islannissa, Ranskassa, Espanjassa ja Ruotsissa. Vuonna 2005 hän voitti CB Málagassa Espanjan cup-mestaruuden.
Islannin miesten maajoukkueessa Ermolinskij pelasi vuoden 2015 EM-kilpailuissa, jotka olivat maan historian ensimmäiset.
Aiheesta muualla

Kuvia tai muita tiedostoja aiheesta Pavel Ermolinskij Wikimedia Commonsissa
Pasasjärvi

| Pasasjärvi |
| --- | --- |
 Jäätynyt Pasasjärvi ilmakuvassa helmikuussa 2017.
Valtiot:  Suomi 
Paikkakunta:  Inari
Koordinaatit:  68°38′00″N, 27°15′45″E
Järvinumero:  71.416.1.001
Mittaustietoja
Pinnankorkeus:  144,4 m 
Rantaviiva:  19,5 km 
Pinta-ala:  6,65 km² 
 fiPasasjärvi 
Pasasjärvi on vaarojen reunustama järvi Inarissa Lapin maakunnan pohjoisosassa. Sen pinta-ala on 6,7 neliökilometriä. Etäisyys Ivalosta on kymmenen kilometriä länsilounaaseen ja Rovaniemeltä 244 kilometriä pohjoiskoilliseen.
Maantiede

Pasasjärven pituus kaakosta luoteeseen on 7,2 kilometriä. Pasasjärveen laskee Pasaslompolo luoteesta ja muutamia laskuojia eri ilmansuunnista. Pasasjärven luusua sijaitsee altaan kaakkoisrannalla, josta lähtee Pasasjoki itään kohti Ivalojokea. Pasasjärven länsipuolinen Pasaspäät-vaara kohoaa noin 380 metriä merenpinnan yläpuolelle, idässä Iso Karhuvaaran ja Luusuanvaaran huiput ovat yli 300 metriä merenpinnan yläpuolella.
Pasasjärven ainoa saari on muutaman aarin laajuinen Hanhisaari järven pohjoisrannan läheisyydessä.
Pasasjärven kaakkoispuolella sijaitsee Ivalon lentoasema, jonka kaakkoispuolella sijaitsee Alajärvi. Pasasjärven jää on toiminut rengasvalmistajien testiratana.
Pasasjärvi (71.416.1.001) kuuluu Pasasjoen valuma-alueeseen (71.416), joka on kolmannen jakovaiheen vesistö Paatsjoen vesistössä (71). Toinen jakovaihe on Ivalojoen alaosan alue (71.41) ja ensimmäinen jakovaihe Ala-Ivalojoen alue (71.4). Pasasjärvi on laajin Pasasjoen valuma-alueen yhdeksästä vähintään hehtaarin laajuisesta vakavedestä. Toiseksi laajin on Pasaslompolo ja kolmanneksi laajin Pakkasjärvi. Alueen pienimmät järvet ovat vailla virallista nimeä.
Paris (The Cure)

| Paris The Cure |
| --- | --- | --- |

Livealbumin tiedot
 Julkaistu: 1993
 Kesto: 57.37
 Levy-yhtiö: Fiction, Elektra
The Curen muut julkaisut
| Show 1993 | Paris 1993 | Wild Mood Swings 1996 |
Paris on englantilaisen rock-yhtye The Curen livealbumi, joka ilmestyi vuonna 1993. Se on livekokoelma kappaleista, joita The Cure esitti 19.–21. lokakuuta 1992 Pariisin Zenithissä.
Kappaleet

The Figurehead – 7.26
One Hundred Years – 7.15
At Night – 6.39
Play for Today – 3.50
Apart – 6.37
In Your House – 3.59
Lovesong – 3.31
Catch – 2.41
A Letter to Elise – 4.50
Dressing Up – 2.49
Charlotte Sometimes – 3.58
Close to Me – 3.57
Kokoonpano

Robert Smith - laulu, kitara
Simon Gallup - basso
Porl Thompson - kitara
Perry Bamonte - kitara, koskettimet
Boris Williams - rummut
Per Lindberg

Per Lindberg
Per August Lindberg (1890–1944) oli ruotsalainen teatteriohjaaja, aikansa johtavia ruotsalaisia teatterimiehiä. Hän toimi ohjaajana Tukholmassa ja Göteborgissa. Hän nousi merkittäväksi vahvalla ohjaustaiteellaan. Vuosina 1918–1923 hän oli Göteborgin Lorensbergsteaternin johtaja. Lindbergin työlle oli tyypillistä tarkan tekstianalyysin yhdistäminen henkilöohjaukseen ja näyttämömielikuvitukseen. Lindberg pyrki kompromisseja kaihtaen uudistamaan maansa teatteria ja välitti eurooppalaisia uudisvirtauksia. Hän kirjoitti teokset Regiproblem (1927) ja Kring ridån (1932). Hänen isänsä oli August Lindberg.
Pierre Alphonse Laurent

Pierre Alphonse Laurent
Pierre Alphonse Laurent (18. heinäkuuta 1813 Pariisi, Ranska – 2. syyskuuta 1854 Pariisi) oli ranskalainen matemaatikko, joka keksi Laurentin sarjan. Hänen tuloksensa sisältyi tutkielmaan, jonka hän jätti Académie des Sciencesin kilpailuun vuonna 1843, mutta hän jätti sen myöhässä, eikä tutkielmaa otettu tarkastettavaksi palkintoa varten, vaan se julkaistiin vasta hänen kuoltuaan.
Laurentin vanhemmat olivat Pierre Michael Laurent ja Eleanor Cheshire.
Paris (Rammsteinin albumi)

| Paris Rammstein |
| --- | --- | --- |

Livealbumin tiedot
 Julkaistu: 19. toukokuuta 2017
 Tyylilaji: industrial metal Neue Deutsche Härte
 Levy-yhtiö: Universal
Listasijoitukset
  8.
Rammsteinin muut julkaisut
| Rammstein in Amerika 2015 | Paris 2017 | Rammstein 2019 |
Paris on saksalaisen industrial metal -yhtyeen Rammsteinin konserttitallenne, joka julkaistiin 19. toukokuuta 2017.
Kappaleet

Intro – 4.14
Sonne – 4.45
Wollt Ihr Das Bett In Flammen Sehen – 5.06
Keine Lust – 4.08
Sehnsucht – 4.26
Asche Zu Asche – 4.05
Feuer Frei! – 3.34
Mutter – 5.20
Mein Teil – 7.46
Du Riechst So Gut – 5.28
Links 2 3 4 – 5.02
Du Hast – 4.17
Haifisch – 5.24
Bück Dich – 7.55
Mann Gegen Mann – 4.15
Ohne Dich – 7.29
Mein Herz Brennt – 5.08
Amerika – 4.52
Ich Will – 4.07
Engel – 5.13
Pussy – 8.21
Frühling In Paris – 6.16
Arvostelut

Imperiumi: 7/10
Kaaoszine: 9½/10
Soundi:
Plutiškės

Plutiškėsin kirkko.
Plutiškės on kylä Lounais-Liettuassa, Marijampolėn läänissä, Kazlų Rūdan kunnassa lähellä Venäjän (Kaliningradin alue) rajaa. Vuonna 2001 kylässä asui 295 asukasta.
Kylän sijainti kartalla
Piera

Piera on:
Piera, kunta Kataloniassa
Piera, etunimi
Sukunimenä

Antoni Ribas i Piera (1935–2007), espanjalainen elokuvaohjaaja
Fermín Martín Piera (1954–2001), espanjalainen luonnonhistorioitsija
Julia Piera (s. 1970), espanjalainen runoilija
Pascale Piera (s. 1967), ranskalainen poliitikko ja europarlamentaarikko
Vicente Piera (1903–1960), espanjalainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Piera”, voi hakea sivunnimihaulla, laajalla sivunnimihaulla tai tekstihaulla.
Per Lundqvist

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Lake Placid 1980 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Moskova 1979 |  |  |
Per Lundqvist (s. 24. tammikuuta 1951 Själevad, Örnsköldsvik) on ruotsalainen jääkiekkoilija, joka pelasi laitahyökkääjänä. Hän edusti Ruotsin maajoukkuetta Lake Placidin olympialaisissa 1980 ja MM-kilpailuissa 1979, ja molemmissa hän saavutti pronssia. Lake Placidin olympiaturnauksessa hän teki neljä maalia ja sai kolme syöttöpistettä, millä hän oli joukkueensa kolmanneksi paras pistemies. Moskovan MM-turnauksessa hän teki kolme maalia.
Lundqvist edusti kotimaassaan MoDo AIK:ta kausina 1968–1983 ja voitti Ruotsin-mestaruuden vuonna 1979. Hän oli Elitserienin paras maalintekijä kaudella 1978–1979 ja pistepörssin ykkönen kaudella 1981–1982.
Plutarkhos (täsmennyssivu)

Plutarkhos (m.kreik. Πλούταρχος, Plūtarkhos; lat. Plutarchus) voi viitata seuraaviin henkilöihin:
Plutarkhos Khaironeialainen (n. 45–125), filosofi ja elämäkertakirjailija; tunnetuin Plutarkhos
Plutarkhos Khaironeialainen nuorempi (1. vuosisata/100-luku), vanhemman Plutarkhoksen poika
Plutarkhos Ateenalainen (n. 350–430), uusplatonilainen filosofi
Plutarkhos (500-luku), keisari Justinianuksen sihteeri, joka kirjoitti historiateoksen tämän valtakaudesta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Plutarkhos”, voi hakea sivunnimihaulla, laajalla sivunnimihaulla tai tekstihaulla.
Pier Luigi Bersani

| Pier Luigi Bersani |
| --- | --- |

Demokraattisen puolueen johtaja
 25. lokakuuta 2009 – 20. huhtikuuta 2013  
Edeltäjä:  Dario Franceschini
Henkilötiedot
Syntynyt: 29. syyskuuta 1951 (ikä 73) Bettola, Piacenzan maakunta
Puoliso:  Daniela Ferrari
Tiedot
Puolue:  Demokraattinen puolue
 Nimikirjoitus
Aiheesta muualla
www.pierluigibersani.it
Pier Luigi Bersani (s. 29. syyskuuta 1951) on italialainen poliitikko ja entinen keskustavasemmistolaisen Demokraattisen puolueen puheenjohtaja.
Bersanin vaaliliitto sai helmikuun 2013 parlamenttivaaleissa parlamentin alahuoneeseen noin 29,55 prosenttia ja senaattiin 31,6 prosenttia äänistä. Bersani oli puolueensa pääministeriehdokas, mutta epäonnistui hallituksen muodostamisessa. Hän ilmoitti eroavansa Demokraattisen puolueen johdosta 19. huhtikuuta 2013, kun kaksi hänen ehdokastaan Italian presidentiksi eivät olleet saaneet puolueen parlamenttiryhmältä riittävää tukea.
Bersani oli Euroopan parlamentin jäsen sosialidemokraattinen ryhmässä vuosina 2004–2006.
Aiheesta muualla

Kuvia tai muita tiedostoja aiheesta Pier Luigi Bersani Wikimedia Commonsissa
Pier Luigi Bersani Euroopan parlamentin jäsenet. Euroopan parlamentti.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Pier Luigi Bersani
Käännös suomeksi
Paraskeví Papachrístou

| Paraskeví Papachrístou> Παρασκευή Παπαχρήστου |
| --- | --- |

Henkilötiedot
Syntynyt: 17. huhtikuuta 1989 (ikä 35)
Uran tiedot
Lempinimi:  Voúla
Laji:  kolmiloikka, pituushyppy
Aiheesta muualla
| Mitalit> Maa:  Kreikka.Naistenyleisurheilu.Sisäratojen MM-kilpailut  | Mitalit> Maa:  Kreikka.Naistenyleisurheilu.Sisäratojen MM-kilpailut  | Mitalit> Maa:  Kreikka.Naistenyleisurheilu.Sisäratojen MM-kilpailut  | Maa:  Kreikka> Naistenyleisurheilu. |
| --- | --- | --- | --- |
|  Pronssia | Portland 2016 | kolmiloikka |  |
| EM-kilpailut  | EM-kilpailut  | EM-kilpailut  |  |
|  Kultaa | Berliini 2018 | kolmiloikka |  |
|  Pronssia | Amsterdam 2016 | kolmiloikka |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Glasgow 2019 | kolmiloikka |  |
|  Pronssia | Belgrad 2017 | kolmiloikka |  |
Paraskeví ”Voúla” Papachrístou (kreik. Παρασκευή ”Βούλα” Παπαχρήστου, s. 17. huhtikuuta 1989) on kreikkalainen yleisurheilija, jonka päälaji on kolmiloikka. Hän kilpailee myös pituushypyssä.
Ura

Papachrístou voitti kolmiloikassa pronssia vuoden 2008 yleisurheilun alle 20-vuotiaiden maailmanmestaruuskilpailuissa Puolan Bydgoszczissa. Hän hyppäsi Torinon EM-hallikilpailujen 2009 karsinnassa sisärataennätyksensä 14,47, mutta jäi loppukilpailussa ilman tulosta. Hän voitti Kaunasin alle 23-vuotiaiden EM-kilpailuissa 2009 kultaa tuloksella 14,34. Berliinin MM-kilpailuissa hän karsiutui kolmiloikan loppukilpailusta.
Papachrístou voitti kolmiloikan alle 23-vuotiaiden Euroopan-mestaruuden myös Ostravassa 2011 tuloksella 14,40. Hän karsiutui samana vuonna kolmiloikan loppukilpailusta sekä Pariisin EM-hallikilpailuissa että Daegun MM-kilpailuissa. Helsingin EM-kilpailuissa 2012 hän sijoittui samassa lajissa 11:nneksi. Hän saavutti Portlandin sisäratojen MM-kilpailuissa 2016 pronssia tuloksella 14,15. Saman vuoden Amsterdamin EM-kilpailuissa hän oli niin ikään kolmas loikittuaan 14,47.
Papachrístou sijoittui Rio de Janeiron olympialaisissa 2016 kahdeksanneksi tuloksella 14,26. Belgradin EM-hallikilpailuissa 2017 hän sai pronssia tuloksella 14,24. Hän voitti samana vuonna Euroopan joukkuemestaruuskilpailujen superliigan kolmiloikkakilpailun. Lontoon MM-kilpailuissa hän karsiutui loppukilpailusta. Hän sijoittui kolmiloikassa kuudenneksi Birminghamin MM-hallikilpailuissa 2018. Myöhemmin samana vuonna hän voitti kolmiloikan Euroopan-mestaruuden Berliinissä tuloksella 14,60.
Papachrístou saavutti Glasgow'n EM-hallikilpailuissa 2019 hopeaa sisärataennätyksellään 14,50. Toruńin sisäratojen EM-kilpailuissa 2021 hän oli viides. Samana vuonna järjestetyissä Tokion olympialaisissa hän karsiutui kolmiloikan loppukilpailusta.
Papachrístou on voittanut Kreikan-mestaruuden kolmiloikassa ulkoradoilla 2009, 2011 ja 2015–2019 sekä sisäradoilla 2008, 2009, 2011, 2016 ja 2017. Pituushypyn Kreikan-mestari hän on ollut ulkoradoilla 2011, 2012, 2016 ja 2018.
Henkilökohtaiset ennätykset > Ulkoradat

| Laji | Tulos (m) | Tuuli (m/s) | Paikka | Päivä | Lähde |
| --- | --- | --- | --- | --- | --- |
| pituushyppy | 6,60 | +2,0 | Ateena | 15. kesäkuuta 2012 |  |
| kolmiloikka | 14,73 | −1,3 | Filothéi | 8. kesäkuuta 2016 |  |
Henkilökohtaiset ennätykset > Sisäradat

| Laji | Tulos (m) | Paikka | Päivä | Lähde |
| --- | --- | --- | --- | --- |
| pituushyppy | 6,51 | Bukarest | 31. tammikuuta 2016 |  |
| kolmiloikka | 14,60 | Toruń | 17. helmikuuta 2021 |  |
Aiheesta muualla

Kuvia tai muita tiedostoja aiheesta Paraskeví Papachrístou Wikimedia Commonsissa
Pop Sunda

Pop Sunda on Länsi-Jaavalla, Indonesiassa 1970-luvulla kehittynyttä musiikkia. Siinä yhdistellään paikallista kansanmusiikkia länsimaiseen populaarimusiikkiin. Pop Sunda on yleensä laulettu sundan kielellä. Tunnetuimpiin pop Sunda -artisteihin kuuluu muun muassa Detty Kurnia.
Pierre André Latreille

Pierre André Latreille.
Pierre André Latreille (20. marraskuuta 1762 Brive-la-Gaillarde – 6. helmikuuta 1833 Pariisi) oli ranskalainen hyönteistieteilijä sekä hämähäkki- ja äyriäistutkija. Monet hänen kuvaamansa niveljalkaisryhmät näkyvät yhä nykyaikaisessa eläinten luokituksessa.
Latreille syntyi vaatimattomissa oloissa keskiranskalaisessa Brive-la-Gaillardessa, Corrèzessa, ja aloitti opintonsa Pariisissa 1778. Valmistuttuaan papiksi vuonna 1786 hän palasi kotiseudulleen, missä käytti kaiken vapaa-aikansa hyönteistutkimukseen. Vuonna 1788 hän palasi Pariisiin ja liittyi tiedepiireihin. Hänen pistiäistutkimuksensa Mémoire sur les mutilles découvertes en France avasi pääsyn Ranskan luonnontutkijoiden seuraan.
Vanhoillismielisenä pappina Latreille joutui hankalaan asemaan Ranskan vallankumouksen aikana. Hän jätti Pariisin ja joutui myöhemmin vangituksi Bordeaux'ssa. Vuonna 1796 hän julkaisi Brivessä hyönteisluokituksen perusteoksen Précis des caractères génériques des insectes, disposés dans un ordre naturel.
Vuonna 1798 hän sai tehtäväkseen vasta perustetun Ranskan luonnonhistorian museon Muséum National d'Histoire Naturellen hyönteiskokoelman järjestämisen. Vuonna 1814 hänestä tuli Ranskan tiedeakatemian jäsen ja 1821 Kunnialegioonan ritari. Hän toimi jonkin aikaa eläintieteen professorina eläinlääketieteellisessä oppilaitoksessa Maisons-Alfortissa Pariisin lähellä. Vuonna 1830 Jean-Baptiste Lamarckin kuoltua hänet nimitettiin luonnonhistorian museoon eläintieteen professoriksi, oppialanaan äyriäiset, hämähäkit ja hyönteiset. Vuonna 1832 hän perusti Ranskan hyönteistieteellisen seuran (Société entomologique de France).
Latreille kuvasi suuren määrän uusia niveljalkaislajeja, mutta erityisen merkittävä oli hänen työnsä niiden luokittelemisessa sukuihin ja heimoihin. Häntä pidetään yhtenä modernin hyönteistieteen ja yleisemmin biologisen systematiikan tärkeistä perustajahahmoista.
Muun muassa taskurapusuku Latreillia  ja heimo Latreilliidae on nimetty hänen kunniakseen.
Teoksia

Précis des caracteres generiques des insectes, disposes dans un ordre naturel (1796)
Histoire naturelle des reptiles (4 osaa, 1801), osana Buffonin ensyklopedian uutta laitosta.
Histoire naturelle générale et particulière des crustacés et insectes (14 osaa, 1802–1805), osana Buffonin teossarjaa.
Genera crustaceorum et insectorum, secundum ordinem naturalem ut familias disposita (4 osaa, 1806–1809)
Considérations sur l'ordre naturel des animaux composant les classes des crustacés, des arachnides, et des insectes (1810)
Les crustacés, les arachnides, les insectes. Georges Cuvierin teoksessa Le règne animal distribue d'apres son organisation, pour servir de base à l'histoire naturelle des animaux et d'introduction a l'anatomie.
Histoire naturelle et iconographie des insectes coléoptères d'Europe Pariisi (1822) (yhdessä P.F.M.A. Dejeanin kanssa) Verkkoversio, Gallica.
Familles naturelles du règne animal, exposés succinctement et dans un ordre analytique (1825)
Cours d'entomologie (vain 1. osa ilmestyi, 1831)
Pentti Rasinkangas

Pentti Rasinkangas
Pentti Antero Rasinkangas (s. 19. huhtikuuta 1955 Rovaniemi[lähde? ]) on suomalainen lastenmuusikko. Hänen tunnettuja laulujaan ovat muun muassa "Kanalomamatka", "Markan possu" ja "Meidän uusi vauva".
Rasinkangas perusti 1986 Ohilyönti-orkesterin, joka julkaisi kaksi Balkan-vaikutteista singleä ja yhden pitkäsoiton (Himmenevä Q), jonka jälkeen yhtye erikoistui lastenmusiikkiin. Kannen mukaan levyllä soitetaan "balatonialaista" folk- jazz- ja pop- musiikkia, joka on kadonnut maa, jonka sijainnista ei ole tietoa. Rasinkangas on myös toisen lastenmusiikkiin erikoistuneen orkesterin, Loiskis-orkesterin, perustajia ja toiminut sen taiteellisena johtajana. Hän on tehnyt myös Ansa ja Oiva -lauluja. Hän on 1980-luvulta alkaen kiertänyt esiintymässä erityisesti kouluissa ja päiväkodeissa, mutta myös yleisötapahtumissa.[lähde? ]
Rasinkangas esiintyy useiden eri kokoonpanojen kanssa. Pentti Rasinkangas ja Pupulaarimusiikkia -trio esittää Rasinkankaan lastenlauluja vuosien varrelta. Trion kokoonpano vaihtelee. Mukana on ammattimuusikoita, jotka ovat vuosien varrella soittaneet Rasinkankaan musiikkia muun muassa Ohilyönnissä ja Loiskiksessa. Rasinkangas esiintyy myös trubaduurina mies-ja-kitara-periaatteella sekä lapsi- että aikuisyleisölle.
Palkinnot ja tunnustukset

Rasinkangas ja Ohilyönti sai vuonna 1995 lastenkulttuurin valtionpalkinnon. Lasten laulukaupunki -festivaali palkisi Rasinkankaan vuonna 2005 Hyvätuulipalkinnolla lastenmusiikin säveltämisestä. Vuonna 2005 Rasinkangas sai valtion viisivuotisen taiteilija-apurahan.[lähde? ] Rasinkankaalle myönnettiin 2019 taiteilijaeläke. Vuonna 2021 Rasinkangas palkittiin valtakunnallisten lastenmusiikkipäivien elämäntyöpalkinnolla.
Aiheesta muualla

Pentti Rasinkankaan esitystuotanto Suomen äänitearkistossa (1901–1999)
Pentti Rasinkankaan sävellystuotanto Suomen äänitearkistossa (1901–1999)
Pentti Rasinkankaan sanoitustuotanto Suomen äänitearkistossa (1901–1999)
Kotisivut